stanford-oval/wikipedia huggingface dataset:
Benjamin Becker

| Benjamin Becker |
| --- | --- |

Henkilötiedot
Syntynyt: 16. kesäkuuta 1981 (ikä 43)
Kansalaisuus:   Saksa
Tennispelaaja
Pituus:  177 cm
Paino:  79 kg
Kätisyys:  oikea
Ammattilaisena:  2005–
Palkintorahat:  4 399 584 USD
Kaksinpeli
Paras sijoitus:  38. (5.3.2007)
Turnausvoittoja:  1
Voitot/tappiot:  153–220
Grand Slam -turnauksissa
Australian avoimet:  3. kierros (2015)
Ranskan avoimet:  3. kierros (2015)
Wimbledon:  2. kierros (2006, 2008, 2009, 2012, 2014, 2016)
Yhdysvaltain avoimet:  4. kierros (2006)
Nelinpeli
Paras sijoitus:  58  (5. heinäkuuta 2010)
Voitot/tappiot:  58–106
Aiheesta muualla
www.benni-becker.com
ITF
ATP
Benjamin Becker (s. 16. kesäkuuta 1981 Merzig) on saksalainen tennispelaaja. Hän on parhaimmillaan ollut maailmanlistalla sijalla 38.
Becker on vuonna 2005 alkaneella ammattilaisurallaan yltänyt kerran ATP-turnauksen loppuotteluun, Bangkokissa 2007. Tiellään loppuotteluun hän voitti muun muassa Carlos Moyàn ja Tomáš Berdychin. Loppuottelussa hän hävisi Dmitri Tursunoville eräluvuin 2–6, 1–6. Ensimmäisen ATP-turnauksensa Becker voitti 's-Hertogenboschissa 2009. Turnaukseen karsintojen kautta selviytynyt Becker voitti toisella kierroksella Fernando Verdascon ja välierissä Rainer Schüttlerin. Finaalissa hän voitti Raemon Sluiterin lukemin 7–5, 6–3.
Grand Slam -turnauksissa Becker on kerran yltänyt neljännelle kierrokselle. Tämä tapahtui Yhdysvaltain avoimissa 2006, jolloin hän voitti ensin Filippo Volandrin, sitten Sébastien Grosjeanin ja kolmannella kierroksella Andre Agassin eräluvuin 7–5, 6–7(4), 6–4, 7–5. Tuo ottelu jäi Agassin ammattilaisuran viimeiseksi. Neljännellä kierroksella Becker hävisi Andy Roddickille luvuin 3–6, 4–6, 3–6. Toiselle kierrokselle hän on yltänyt Wimbledonissa 2006 voitettuaan Juan Ignacio Chelan ja samassa paikassa vuonna 2008 voitettuaan neljänneksi sijoitetun Nikolai Davydenkon. Wimbledonissa 2009 hän eteni toiselle kierrokselle voitettuaan Roko Karanušićin. Toisella kierroksella hän hävisi Jürgen Melzerille.
Aiheesta muualla

Benjamin Beckerin tiedot ATP:n virallisilla sivuilla (englanniksi)
Biotieteet

Biotieteet ovat toisiinsa läheisesti kytkeytyviä aloja, joiden välille ei voida vetää selvää rajaa. Niitä ovat muun muassa biokemia, molekyylibiologia, solubiologia, kehitysbiologia, mikrobiologia, perinnöllisyystiede eli genetiikka. Niitä ovat myös biologia, biofysiikka, ekologia, eläintiede, kasvitiede, immunologia, meribiologia, neurotiede ja ympäristötiede.
Biotieteiden nykyistä kehitysvaihetta on verrattu fysiikassa sata vuotta sitten tapahtuneeseen mullistukseen. Alan tietoaineisto lisääntyy valtavaa vauhtia, ja siksi sellainen tutkimus, jolla aineistoa jäsennetään kokonaisuudeksi, on yhä tärkeämpää.
Britannian Grand Prix 2006

|  Britannian Grand Prix 2006  |
| --- | --- |
 8. osakilpailu 18 osakilpailusta kaudella 2006. 

Päivämäärä:  11. kesäkuuta 2006
Sijainti:  Silverstone Circuit, Silverstone, Englanti
Ratatyyppi:  Moottorirata
Radan pituus:  5,141 km
Kilpailun pituus:  60 kierrosta, 308,355 km
Sää:   Aurinkoinen
Paalupaikka
Kuljettaja:   Fernando Alonso   (Renault)
Paaluaika:  1.20,253
Palkintokoroke
Voittaja:   Fernando Alonso   (Renault)
Toinen:   Michael Schumacher   (Ferrari)
Kolmas:   Kimi Räikkönen   (McLaren-Mercedes)
Nopein kierros
Kuljettaja:   Fernando Alonso   (Renault)
Kierrosaika:  1.29,599 (kierroksella 21)
Britannian Grand Prix 2006 (virallisesti 2006 Formula 1 Foster's British Grand Prix) oli Formula 1 -kauden 2006 8. osakilpailu, joka ajettiin 9.–11. kesäkuuta Silverstonen moottoriradalla Englannissa. Kilpailun voitti Renault'n Fernando Alonso.
Kilpailun voittaja Renault'n Fernando Alonso
Tulokset > Aika-ajo

| Sija | Nro | Kuljettaja | Talli | Aika (1>  erä) | Aika (2>  erä) | Aika (3>  erä) | Lähtöruutu |
| --- | --- | --- | --- | --- | --- | --- | --- |
| 1 | 1 |  Fernando Alonso | Renault | 1.21,018 | 1.20,271 | 1.20,253 | 1 |
| 2 | 3 |  Kimi Räikkönen | McLaren-Mercedes | 1.21,648 | 1.20,497 | 1.20,397 | 2 |
| 3 | 5 |  Michael Schumacher | Ferrari | 1.22,096 | 1.20,659 | 1.20,574 | 3 |
| 4 | 6 |  Felipe Massa | Ferrari | 1.21,647 | 1.20,846 | 1.20,764 | 4 |
| 5 | 2 |  Giancarlo Fisichella | Renault | 1.22,411 | 1.20,594 | 1.20,919 | 5 |
| 6 | 11 |  Rubens Barrichello | Honda | 1.22,965 | 1.20,929 | 1.20,943 | 6 |
| 7 | 7 |  Ralf Schumacher | Toyota | 1.22,886 | 1.21,043 | 1.21,073 | 7 |
| 8 | 4 |  Juan Pablo Montoya | McLaren-Mercedes | 1.22,169 | 1.20,816 | 1.21,107 | 8 |
| 9 | 16 |  Nick Heidfeld | BMW Sauber | 1.21,670 | 1.20,629 | 1.21,329 | 9 |
| 10 | 17 |  Jacques Villeneuve | BMW Sauber | 1.21,637 | 1.20,672 | 1.21,599 | 10 |
| 11 | 14 |  David Coulthard | Red Bull-Ferrari | 1.22,424 | 1.21,442 |  | 11 |
| 12 | 10 |  Nico Rosberg | Williams-Cosworth | 1.23,083 | 1.21,567 |  | 12 |
| 13 | 20 |  Vitantonio Liuzzi | Toro Rosso-Cosworth | 1.22,685 | 1.21,699 |  | 13 |
| 14 | 15 |  Christian Klien | Red Bull-Ferrari | 1.22,773 | 1.21,990 |  | 14 |
| 15 | 21 |  Scott Speed | Toro Rosso-Cosworth | 1.22,541 | 1.22,076 |  | 15 |
| 16 | 18 |  Tiago Monteiro | MF1-Toyota | 1.22,860 | 1.22,207 |  | 16 |
| 17 | 9 |  Mark Webber | Williams-Cosworth | 1.23,129 |  |  | 17 |
| 18 | 19 |  Christijan Albers | MF1-Toyota | 1.23,210 |  |  | 18 |
| 19 | 12 |  Jenson Button | Honda | 1.23,247 |  |  | 19 |
| 20 | 22 |  Takuma Satō | Super Aguri-Honda | 1.26,158 |  |  | 21 |
| 21 | 23 |  Franck Montagny | Super Aguri-Honda | 1.26,316 |  |  | 20 |
| 22 | 8 |  Jarno Trulli | Toyota | Ei aikaa |  |  | 22 |

Takuma Satōn sijoitusta pudotettiin kymmenellä moottorivaihdon takia.
Jarno Trullin sijoitus pudotettiin muiden taakse moottorivaihdon takia.
Tulokset > Kilpailu

| Sija | Nro | Kuljettaja | Talli | Kierrokset | Aika/Keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1 | 1 |  Fernando Alonso | Renault | 60 | 1.25.51,927 | 1 | 10 |
| 2 | 5 |  Michael Schumacher | Ferrari | 60 | +13,951 | 3 | 8 |
| 3 | 3 |  Kimi Räikkönen | McLaren-Mercedes | 60 | +18,672 | 2 | 6 |
| 4 | 2 |  Giancarlo Fisichella | Renault | 60 | +19,976 | 5 | 5 |
| 5 | 6 |  Felipe Massa | Ferrari | 60 | +31,559 | 4 | 4 |
| 6 | 4 |  Juan Pablo Montoya | McLaren-Mercedes | 60 | +1.04,769 | 8 | 3 |
| 7 | 16 |  Nick Heidfeld | BMW Sauber | 60 | +1.14,594 | 9 | 2 |
| 8 | 17 |  Jacques Villeneuve | BMW Sauber | 60 | +1.18,299 | 10 | 1 |
| 9 | 10 |  Nico Rosberg | Williams-Cosworth | 60 | +1.19,008 | 12 |  |
| 10 | 11 |  Rubens Barrichello | Honda | 59 | +1 kierros | 6 |  |
| 11 | 8 |  Jarno Trulli | Toyota | 59 | +1 kierros | 22 |  |
| 12 | 14 |  David Coulthard | Red Bull-Ferrari | 59 | +1 kierros | 11 |  |
| 13 | 20 |  Vitantonio Liuzzi | Toro Rosso-Cosworth | 59 | +1 kierros | 13 |  |
| 14 | 15 |  Christian Klien | Red Bull-Ferrari | 59 | +1 kierros | 14 |  |
| 15 | 19 |  Christijan Albers | MF1-Toyota | 59 | +1 kierros | 18 |  |
| 16 | 18 |  Tiago Monteiro | MF1-Toyota | 58 | +2 kierrosta | 16 |  |
| 17 | 22 |  Takuma Satō | Super Aguri-Honda | 57 | +3 kierrosta | 20 |  |
| 18 | 23 |  Franck Montagny | Super Aguri-Honda | 57 | +3 kierrosta | 21 |  |
| Kesk. | 12 |  Jenson Button | Honda | 8 | Öljyvuoto | 19 |  |
| Kesk. | 21 |  Scott Speed | Toro Rosso-Cosworth | 1 | Kolari (Schumacher) | 15 |  |
| Kesk. | 7 |  Ralf Schumacher | Toyota | 0 | Kolari (Speed) | 7 |  |
| Kesk. | 9 |  Mark Webber | Williams-Cosworth | 0 | Kolari (Schumacher) | 17 |  |
Tulokset > Johtokierrokset

| Nro | Kuljettaja | Talli | Kierrokset | Yhteensä |
| --- | --- | --- | --- | --- |
| 1 |  Fernando Alonso | Renault | 1–44, 46–60 | 59 |
| 2 |  Giancarlo Fisichella | Renault | 45 | 1 |
Muuta

Renaultin 200. kilpailu.
Jacques Villeneuven viimeinen pistesija.
Aiheesta muualla

Britannian GP 2006 - F1-ruutu (Arkistoitu – Internet Archive)
Formula 1 -luokan Britannian Grand Prix’t
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| 1950-luku | 1950 | 1951 | 1952 | 1953 | 1954 | 1955 | 1956 | 1957 | 1958 | 1959 |
| 1960-luku | 1960 | 1961 | 1962 | 1963 | 1964 | 1965 | 1966 | 1967 | 1968 | 1969 |
| 1970-luku | 1970 | 1971 | 1972 | 1973 | 1974 | 1975 | 1976 | 1977 | 1978 | 1979 |
| 1980-luku | 1980 | 1981 | 1982 | 1983 | 1984 | 1985 | 1986 | 1987 | 1988 | 1989 |
| 1990-luku | 1990 | 1991 | 1992 | 1993 | 1994 | 1995 | 1996 | 1997 | 1998 | 1999 |
| 2000-luku | 2000 | 2001 | 2002 | 2003 | 2004 | 2005 | 2006 | 2007 | 2008 | 2009 |
| 2010-luku | 2010 | 2011 | 2012 | 2013 | 2014 | 2015 | 2016 | 2017 | 2018 | 2019 |
| 2020-luku | 2020 | 2021 | 2022 | 2023 | 2024 |  |  |  |  |  |
Radat: Silverstone Circuit (1950–1954, 1956, 1958, 1960, 1963, 1965, 1967, 1971, 1973, 1975, 1977, 1979, 1981, 1983, 1985, 1987–) Aintree Racecourse (1955, 1957, 1959, 1961–1962) Brands Hatch (1964, 1966, 1968, 1970, 1972, 1974, 1976, 1978, 1980, 1982, 1984, 1986)
Formula 1 -kausi 2006
| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
|  Bahrain |  Malesia |  Australia |  San Marino |  Eurooppa |  Espanja |  Monaco |  Iso-Britannia |  Kanada |
|  Yhdysvallat |  Ranska |  Saksa |  Unkari |  Turkki |  Italia |  Kiina |  Japani |  Brasilia |
Bioterrorismi

Pernaruttobakteereja
Bioterrorismi on terrorismia, jossa käytetään biologisia aseita. Näitä voivat olla esimerkiksi taudinaiheuttajamikrobit ja myrkyt.
Betty Boothroyd

| Betty Boothroyd |
| --- | --- |
 Betty Boothroyd
Yhdistyneen kuningaskunnan alahuoneen puhemies
 28. huhtikuuta 1992 – 23. lokakuuta 2000  
Edeltäjä:  Bernard Weatherill
Seuraaja:  Michael Martin
Yhdistyneen kuningaskunnan alahuoneen varapuhemies
 17. kesäkuuta 1987 – 27. huhtikuuta 1992  
Edeltäjä:  Paul Dean
Seuraaja:  Janet Fookes
Kansanedustaja
 1973–2000  
Ryhmä/puolue:  Työväenpuolue (1973–1992)
Vaalipiiri:  West Bromwich (1973–1974), West Bromwich West (1974–2000)
Henkilötiedot
Syntynyt: 8. lokakuuta 1929 Dewsbury, West Yorkshire
Kuollut: 26. helmikuuta 2023 (93 vuotta) Cambridge
Arvonimi: The Right Honourable
Tiedot
Puolue:  Työväenpuolue (–1992)
 Nimikirjoitus
Betty Boothroyd (8. lokakuuta 1929 Dewsbury, Länsi-Yorkshire, Britannia – 26. helmikuuta 2023 Cambridge, Britannia) oli brittiläinen poliitikko, joka toimi Yhdistyneen kuningaskunnan alahuoneen puhemiehenä vuosina 1992–2000. Tätä ennen hän istui alahuoneessa työväenpuolueen kansanedustajana. Vuonna 2001 hänet aateloitiin paronittareksi ja nimitettiin ylähuoneeseen.
Boothroyd syntyi Dewsburyssä Länsi-Yorkshiressä. Hänen vanhempansa olivat tekstiilityöläisiä. Hän työskenteli tanssijana, mutta joutui lopettamaan tanssiuransa jalkatulehduksen takia. Sittemmin hän toimi työväenpuolueen kansanedustajien Barbara Castlen ja Geoffrey de Freitasin sihteerinä ja matkusti Yhdysvaltoihin kampanjoidakseen John F. Kennedyn presidentinvaalikampanjassa. Myöhemmin hän työskenteli useiden korkea-arvoisten työväenpuolueen poliitikkojen sihteerinä ja avustajana. Vuosina 1958–1968 hän istui Lontoon Hammersmithin hallintopiirin valtuustossa.
Ennen valintaansa alahuoneeseen vuonna 1973 West Bromwichin vaalipiirissä käydyssä täytevaalissa Boothroyd oli pyrkinyt alahuoneeseen neljästi vuosina 1957, 1959, 1968 ja 1970. Vuosina 1974–1975 hän toimi apulaiswhipinä valtiovarainministeriössä. Vuosina 1975–1977 hän istui Euroopan parlamentissa. Vuosina 1981–1987 hän istui työväenpuolueen puoluehallituksessa.
Bernard Weatherillin tultua valituksi alahuoneen puhemieheksi vuonna 1987 Boothroyd valittin 1. varapuhemieheksi. Vuonna 1992 hänet valittiin alahuoneen ensimmäiseksi naispuoliseksi puhemieheksi. Vuonna 2000 hän erosi puhemiehen virasta ja alahuoneesta. Perinteen mukaisesti hänet aateloitiin paronittareksi ja nimitettiin ylähuoneeseen vuonna 2001. Vuonna 2005 hänet lyötiin Ansioritarikunnan jäseneksi.
Boothroyd kuoli Cambridgessä Addenbrooken sairaalassa 26. helmikuuta 2023.
Brasilian kansalliskongressi

| Brasilian kansalliskongressi |
| --- | --- |
 
Tyyppi
Tyyppi:  kaksikamarinen
Johto
Senaatin puhemies:  Davi Alcolumbre
Edustajainhuoneen puhemies:  Rodrigo Maia
Edustajia:  594 81 senaattoria 513 edustajaa
Vaalit
Viimeisimmät vaalit:  7. lokakuuta 2018
Kokouspaikka
 Brasilian kongressitalo.
Brasilian kansalliskongressi on Brasilian ylin lakia säätävä elin. Se koostuu kahdesta kamarista: senaatista ja edustajainhuoneesta. Senaatissa on kolme edustajaa kustakin 26 osavaltiosta ja kolme pääkaupunkialueesta. Senaattorit valitaan 8 vuodeksi kerrallaan. Alahuoneen eli edustajainhuoneen 513 jäsenen vaalikausi on 4 vuotta.
Oscar Niemeyer suunnitteli kansalliskongressille uuden rakennuksen pääkaupunki Brasíliaan vuonna 1985. Rakennuksessa on kaksi korkeaa tornia, ja niiden vieressä Senaatin sali on kupolin ja alahuoneen sali soppakulhon muotoinen.
Black and White (The Frezan albumi)

| Black and White The Freza |
| --- | --- | --- |

Studioalbumin tiedot
 Julkaistu: 2008
 Tyylilaji: rock, power pop
 Levy-yhtiö: 100% Record Company
The Frezan muut julkaisut
| On Stage (EP) 2007 | Black and White 2008 | Good Night, Sleep Well 2009 |
Black and White on suomalaisen The Freza -yhtyeen esikoisalbumi. Se ilmestyi vuonna 2008.
Kappaleet

Black and White
Someone Like Me
Power Politics
Wake Up
Never
Thanks for the Hell
Doomed
Blood on My Face
My Time
A Proper Meaning
Kokoonpano

Rosa Eskola – laulu, basso
Sanni Kopsa – kitara
Iiris Korhonen – kosketinsoittimet, taustalaulu
Viivi Väisänen – rummut
Betty Carter

Betty Carter Pori Jazz -festivaaleilla 1978.
Betty Carter (alkujaan Lillie Mae Jones, 16. toukokuuta 1929 Flint, Michigan – 26. syyskuuta 1998 Brooklyn, New York) oli yhdysvaltalainen jazzlaulaja, joka tunnettiin poikkeuksellisen taitavana improvisoijana ja scat-laulajana.
Carter opiskeli pianonsoittoa Detroitissa ja alkoi 16-vuotiaana esiintyä laulajana kaupungin klubeissa 1940-luvun puolivälissä, aluksi nimellä Lorene Carter. Lionel Hampton otti Carterin 1948 yhtyeensä laulusolistiksi, mutta sanoi vähän väliä tämän irti koska Carter improvisoi liikaa. Lopullisesti heidän tiensä erosivat 1951, minkä jälkeen Betty Carter esiintyi jazzklubeissa muun muassa Charlie Parkerin, Dizzy Gillespien, Miles Davisin, Muddy Watersin, T-Bone Walkerin ja Thelonious Monkin kanssa.
Vuosina 1960–1963 Betty Carter esiintyi ja levytti Ray Charlesin kanssa, kunnes vetäytyi kiertue-elämästä mentyään naimisiin. Avioliitto ei kuitenkaan kestänyt monta vuotta, ja 1960-luvun lopulla Betty Carter esiintyi taas. Hän julkaisi vuoden 1971 albuminsa omalla Bet-Car-levymerkillään. 1970-luvulla Carter kiersi yliopistoissa pitämässä konsertteja ja työpajoja.  Vuosikymmenen lopulla hän kiersi Eurooppaa ja vieraili trioineen myös Pori Jazz -festivaaleilla 1978.
Vuonna 1988 Betty Carter sai Grammy-palkinnon albumistaan Look What I Got! Vuonna 1993 hän aloitti Jazz Ahead -hankkeensa, jonka tuloksena 20 nuorta jazzmuusikkoa sai viettää viikon harjoitellen ja säveltäen hänen kanssaan. Vuonna 2012 albumi The Audience with Betty Carter (1980) valittiin mukaan Yhdysvaltain kongressin kirjaston National Recording Registry -kokoelmaan, johon kootaan esteettisesti, historiallisesti tai kulttuurisesti merkittäviä yhdysvaltalaisia äänitteitä.
Bill Clinton myönsi Betty Carterille 1997 National Medal of Arts -palkinnon. Carter kuoli haimasyöpään 69-vuotiaana 1998.
Avain (sarjakuvahahmo)

Avain (eng. The Key) on nimitys DC Comicsin sarjakuvissa esiintyneelle superroistolle, joka on Oikeuden Puolustajien vihollinen. Hahmo esiintyi ensimmäisen kerran Justice League of America #41 numerossa joulukuussa 1965 ja hänet loivat Gardner Fox ja Mike Sekowsky.
Muussa mediassa > Animaatio

Avain esiintyi Justice League Unlimited -sarjassa, jossa häntä ääninäytteli Corey Burton. Tämä versio on Gorilla Groddin johtaman salaisen yhteisön jäsen, joka on erikoistunut turvallisten alueiden tunkeutumiseen, jolla on tietynlainen aineettomuus ja hän käyttää avaimen muotoista asetta, joka voi helposti avata ovia ja toimia kuin tavallinen ase. Äänikommenteissa sarjan tuottajat totesivat, että Avaimen oli alun perin tarkoitus olla Brainiacin mielenhallinnassa tai että hän oli yhteydessä Brainiaciin, ja hänellä oli suurempi rooli jaksossa "Alive!". Ennen edellä mainittua jaksoa ja sen aikana Lex Luthor ottaa seuran hallintaansa, mutta Grodd aloittaa kapinan. Killer Frost jäädytti Avaimen ja Darkseid tappoi hänet näytön ulkopuolella yhdessä Groddin muiden uskollisten kanssa.
Avain esiintyi Beware the Batman -sarjassa, jossa häntä ääninäytteli JB Blanc. Tämä versio on pieni, iäkäs kauppias, joka pystyy muotoilemaan sormensa mihin tahansa lukkoon ja lataamaan digitaaliset turva-avaimet tietokoneista aivoihinsa. Lisäksi hän on ammattitaitoinen väärentäjä, joka luo uusia identiteettejä korkeaan hintaan.
Avain esiintyi cameo-roolissa animaatioelokuvassa Justice League: The New Frontier.
Videopeleissä

Avain esiintyi pomovastustajana pelissä Justice League Heroes, jossa häntä ääninäytteli Carlos Alazraqui. Tämä versio oli sidoksissa Brainiaciin.
Baldur von Schirach

Joachim von Ribbentrop (istumassa) ja Baldur von Schirach (seisomassa) Nürnbergin oikeudenkäynnissä
Baldur Benedikt von Schirach (9. toukokuuta 1907 Berliini, Saksa – 8. elokuuta 1974 Kröv, Länsi-Saksa) oli saksalainen poliitikko, joka oli natsi-Saksan aikana korkea-arvoinen virkamies, Hitler-Jugendin johtaja ja Wienin Gauleiter eli kansallissosialistisen puolueen aluejohtaja. Hän istui sodan jälkeen 20 vuotta Spandaun vankilassa rikoksistaan rauhaa ja ihmisyyttä vastaan.
Perhe

Baldur von Schirach oli ratsumestari ja kamariherra Carl Baily von Schirachin (1873–1948) poika. Hän toimi Weimarissa sijaitsevan Saksan kansallisteatterin intendenttinä. Baldur von Schirachin äiti oli yhdysvaltalainen Emma Middleton Lynah Tillou von Schirach (1872–1944). Schirachin koti oli suhteellisen vapaamielinen ja valistunut, vaikkakin toisaalta isänmaallinen ja uskollinen keisarille. Baldur von Schirachin seitsemän vuotta vanhempi veli Karl teki itsemurhan vuonna 1919, ilmeisesti, koska Saksan antautuminen ja keisarin ero oli hänelle liian suuri koettelemus.
Schirach meni 31. maaliskuuta 1932 Münchenissä naimisiin Henriette Hoffmannin (3. helmikuuta 1913 – 27. tammikuuta 1992) kanssa. Hoffmann oli Adolf Hitlerin hovivalokuvaajan, professori Heinrich Hoffmannin ja tämän vaimon Maria Theresia Baumannin tytär. Pariskunnalle syntyi vuosina 1933–1942 lapset Angelika, Klaus, Robert ja Richard. Schirachien avioliitto päättyi eroon 20. heinäkuuta 1949.
Schirachin pojanpoika on kirjailija Ferdinand von Schirach.
Poliittinen ura

Schirach tapasi Hitlerin 17-vuotiaana. Hänestä tuli heti tämän innokas kannattaja.[lähde? ] Schirach liittyi 1925 kansallissosialistiseen puolueeseen. 
Vuonna 1929 hänet nimitettiin kansallissosialististen saksalaisten opiskelijoiden liiton (Nationalsozialistischen Deutschen Studentenbunds) johtoon. 30. lokakuuta 1931 hän siirtyi johtamaan Hitler-Jugendia Gruppenführerin SA-arvolla.
Schirach valittiin 1932 valtiopäiväedustajaksi. Kesäkuussa 1933 hänestä tuli Reichsleiter ja samalla hän liittyi Hitlerin sisäpiiriin. Myöhemmin samassa kuussa hänet valittiin Saksan valtakunnan nuorisojohtajaksi, jona hän toimi vuoteen 1945. Koska kansallissosialistiset vallanpitäjät olivat ”yhdenmukaistaneet” eli lakkauttaneet muut nuorisojärjestöt kuin Hitler-Jugendin, tuli Schirach käytännössä vastaamaan koko Saksassa tehtävästä nuorisotyöstä.
Vuonna 1936 Schirachista tuli valtiosihteeri. Hän teki Hitler-Jugendin jäsenyydestä käytännössä pakollista (vain terveydellisesti tai rodullisesti ”epäkelvot” oli siitä vapautettu), niin että Hitler-Jugendin jäsenmäärä kasvoi yli kuuteen miljoonaan. Schirach joutui kuitenkin valtataisteluun nuorisoliiton johtajuudesta Arthur Axmannin kanssa. Vuonna 1939 ilmeisen turhautunut Schirach liittyi vapaaehtoisesti Wehrmachtiin ja palveli hetken rintamalla Ranskassa. Axmannista tuli 1. toukokuuta 1940 Schirachin sijainen, 7. elokuuta 1940 Hitler nimitti hänet Schirachin seuraajaksi Hitler-Jugendin johtoon. Korvaukseksi hän nimitti samalla Schirachin Wienin aluejohtajaksi eli Gauleiteriksi sekä käskynhaltijaksi. Schirach muutti perheineen entiseen keisarilliseen palatsiin Wienin Hofburgiin.
Uudessa asemassaan Wienin käskynhaltijana Schirach vastasi myös Itävallan juutalaisväestön kuljetuksista keskitys- ja tuhoamisleireille. Kaiken kaikkiaan hänen vastuullaan on noin 185 000 juutalaisen karkotus. Schirach itse kutsui juutalaisten karkotusta ”osallisuudekseen länsimaisen kulttuurin pelastamiseen”. Schirach oli julkisesti antisemiitti, jos kohta hän vastusti kansallissosialistisen juutalaispolitiikan karkeimpia muotoja. Niinpä hän ei hyväksynyt esimerkiksi vuoden 1938 kristalliyön juutalaisvainoja ja kielsi Hitler-Jugendia osallistumasta siihen. 24. kesäkuuta 1943 pitämässään puheessa hän vaati saksalaisia kohtelemaan paremmin miehitetyn Itä-Euroopan asukkaita. Tämän johdosta hänen suhteensa Hitleriin huononi.
Syyskuusta 1940 lähtien Schirach organisoi laajamittaisen lasten ja nuorten evakuoinnin Saksan pommitusten uhkaamista suurkaupungeista maaseudulle (n.k. Kinderlandverschickung). Noin 2,5 miljoonaa lasta evakuoitiin maalle. Operaatio lienee säästänyt kymmenien tuhansien lasten hengen.
Sodan jälkeinen aika

Vuonna 1945 Schirach kätkeytyi ensin liittoutuneilta, ja hänen arveltiin kuolleen. Jonkin ajan kuluttua hän kuitenkin antautui liittoutuneiden vangiksi. Hänet asetettiin syytteeseen Nürnbergin oikeudenkäynnissä. Tuomioistuimessa Schirach kiisti tienneensä keskitysleireistä ja sanoutui irti Hitleristä.[lähde? ] Hän kuitenkin myönsi, että Hitler oli antanut hänelle Wienin aluejohtajan aseman tehtävänään ajaa juutalaiset ja tšekkoslovakialaiset pois kaupungista, ja että hän oli osallistunut suunnitelmiin kuljettaa Wienin juutalaiset itäisille alueille.
Schirach tuomittiin 1. lokakuuta 1946 rikoksista rauhaa ja ihmisyyttä vastaan 20 vuodeksi vankeuteen. Hänet vapautettiin Spandaun vankilasta vuonna 1966. Hän vetäytyi loppuelämäkseen pois julkisuudesta, mutta julkaisi kuitenkin muistelmateoksen Ich glaubte an Hitler (suom. Uskoin Hitleriin).
Aiheesta muualla

Kuvia tai muita tiedostoja aiheesta Baldur von Schirach Wikimedia Commonsissa
Nürnbergin oikeudenkäynnistä otetussa kuvassa Schirach on toisessa rivissä toinen oikealta.
Baubigny (Côte-d’Or)

| Baubigny |
| --- | --- |
 Orchesin kylä
 vaakuna
 Baubigny
 Koordinaatit: 46°58′37″N, 4°41′20″E 
Valtio:  Ranska
Alue:  Bourgogne-Franche-Comté
Departementti:  Côte-d'Or
Arrondissementti:  Beaune
Pinta-ala:  
 – Kokonaispinta-ala:  10,3 km²
Väkiluku (2018):  204 
 – Väestötiheys:  19 as./km²
Kunnan numero:  21050
 
 Kunnan kotisivut 
Infobox OKVirheellinen NIMI-arvo: 
Baubigny on kunta Ranskassa Côte-d'Orin departementissa Bourgogne-Franche-Comtén alueella. Se sijaitsee noin 13 kilometriä Beaunen kaupungista lounaaseen.
Saint-Légerin kirkko
Kunnan alueella oleva Dracyn keskiaikainen kylä, joka on arkeologinen kohde. Musta surma iski 1300-luvun aikana kylään, ja se autioitui 1400-luvun alussa. Vuosina 1964–1977 arkeologit kaivoivat kylän jäänteet esille. Kylässä oli viisitoista taloa. Kaivauksista on julkaistu lukuisia tiedepiireissä tunnettuja julkaisuja, kirjoja ja artikkeleita.
Kunnan keskustassa oleva romaaninen Saint-Légerin kirkko on peräisin 1100-luvulta, mutta siinä on osia myös 1400-luvulta.
Tunnettuja kuntalaisia

Théodore Monod (1902-2000), luonnontieteilijä, tutkimusmatkailija ja humanisti
Aiheesta muualla

Kuvia tai muita tiedostoja aiheesta Baubigny (Côte-d’Or) Wikimedia Commonsissa
Blowin’ Away

| Blowin’ Away Dizzy Reece & Ted Curson |
| --- | --- | --- |

Studioalbumin tiedot
 Äänitetty : 9. heinäkuuta 1978, Blue Rock Studio New York
 Julkaistu: 1978
 Tuottaja(t): Fred Norsworthy, Toshiya Taenaka
 Tyylilaji: jazz
 Levy-yhtiö: Interplay (IP–7716)
Ted Cursonin muut julkaisut
| Flip Top 1977 | Blowin’ Away 1978 | The Trio 1979 |
Blowin’ Away on trumpetistien Ted Cursonin ja Dizzy Reecen vuonna 1978 julkaistu albumi.
Kappaleet > A-puoli

Stella by Starlight – 6.13 (säv. Victor Young, Ned Washington)
All the Things You Are – 6.16 (säv. Jerome Kern, Oscar Hammerstein II)
Bass Conclave – 6.24 (säv. Dizzy Reece)